 

**בבית הדין הצבאי המחוזי**

**במחוז שיפוטי צפון**

**בפני השופט: סא"ל חיים בלילטי**

**בעניין: התובע הצבאי (ע"י ב"כ, סגן דנה קוזניצקי)**

**נגד**

**הנאשם: ח/XXX רב"ט א' ב' א' (ע"י ב"כ, סגן יסמין יונס)**

**הכרעת-דין**

על פי הודאתו מורשע הנאשם בשתי עבירות של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

**ניתנה היום, כ"ד בתמוז התשפ"ג, 13.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם הורשע על פי הודאתו בשתי עבירות של שימוש בסם מסוכן, בגין שימוש בסם מסוכן מסוג קנאביס בהזדמנות אחת בחדרו שבבסיס ובהזדמנויות בודדות נוספות בנסיבות אזרחיות.

הנאשם התגייס לצה"ל בחודש אפריל 2022 ומשרת כטבח. חקירתו נפתחה בעקבות דיווח מפקדים ובמהלכה נתפסו בחזקתו של הנאשם כלי המשמש לצריכת סם מסוכן ושאריות סם מסוכן מסוג קנאביס. הנאשם הודה בחקירתו במיוחס לו ושיתף פעולה באופן מלא. היום עם הגשת כתב האישום הוצג הסדר הטיעון בתיק. הנאשם נטל אחריות על מעשיו והביע חרטה כנה.

עוד עמד על רצונו לשוב למסלול שירות תקין ולהשלימו.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שלושים ושניים (32) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**
5. **הורדה לדרגת טוראי.**

**זכות ערעור כחוק.**

**ניתן היום, כ"ד בתמוז התשפ"ג, 13.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**העתק נכון מהמקור

ק' בית הדין**

**נערך על ידי: א.ל**

**בתאריך 30.07.2023**

**חתימת המגיה: סגן שיר בן-ארמון**